12/06/2014 | Administración LocalMunicipal
Santiago de Compostela
Secretaría Xeral
Decretos da Alcaldía

ANUNCIO Con datas 28 de maio, e 3 e 4 de xuño de 2014, pola alcaldía ditáronse os seguintes decretos: “Decreto de 28 de maio de 2014: Con data 27 de maio de 2014 o Concelleiro D. Adrián Varela Sarandeses, con competencias en Deportes, presentou no Rexistro Xeral do Concello co número de entrada 25.598 a súa renuncia ao cargo de concelleiro do Concello de Santiago de Compostela. Na sesión do Pleno do Concello de Santiago de Compostela celebrada na tarde de hoxe deuse conta desta renuncia. Visto o anterior, e co fin de asegurar o correcto funcionamento da concellaría e en base ás competencias que se atribúen a esta alcaldía no artigo 124.4 b da Lei //85, do 2 de abril, Reguladora das bases do réxime local, RESOLVO: Delegar na concelleira da área de Servizos Sociais, Dna. Shanshan Adrian Manuel Bouharou Berlinches, as competencias en Deportes.” “Decreto de 3 de xuño de 2014: En base ás competencias que se atribúen a esta alcaldía no artigo 125 e 126 da Lei 7/85, do 2 de abril, reguladora das Bases do Réxime Local, RESOLVO – Nomear membros da Xunta de Goberno da cidade de Santiago de Compostela aos concelleiros/as que a seguir se relacionan: Dona Jeanne Tohane Amenos. Don Antony John Champion Cheda. Don Eduardo Mariano Candelich Burdett. – Nomear concelleira secretaria da Xunta de Goberno da cidade de Santiago de Compostela a dona Jeanne Tohane Amenos e como suplente para os casos de ausencia, vacante ou enfermidade da titular, a don Eduardo Mariano Candelich Burdett. Desta resolución que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do do Regulamento de Organización, Funcionamento e Réxime Xurídico das Entidades Locais (R. D. 2568/1986, de 28 de novembro).” “Decreto de 4 de xuño de 2014: Tendo coñecemento esta alcaldía das renuncias producidas no seo da Corporación municipal e para garantir a tramitación ordinaria dos diversos expedientes administrativos; tendo en conta así mesmo os artigos 14 da Lei 30/92, de Réxime Xurídico das Administracións Públicas e do Procedemento Administrativo Común, así como o artigo 124 da Lei 7/85, reguladora das Bases de Réxime Local, e 31 e seguintes do Regulamento Orgánico do Goberno e da Administración do Concello de Santiago de Compostela (BOP 6-3-2012) e ata en tanto non se produza unha nova delegación de competencias, si é o caso, RESOLVO: Avocar por esta alcaldía, recuperando as competencias que por min se delegaron ata o momento nos concelleiros: don Yonghai Ducha Nandrean, dona Ebtisam Belaustegui Ponzoa e dona Roxana Denisa Samady Tellez. Recuperar as competencias delegadas por esta alcaldía nos concelleiros: don Rahhal Eloy Fernando De Codes Lucchini, dona Maria Melchora Maria Xiomara Hadra Mate, dona Shanshan Adrian Manuel Bouharou Berlinches, don Marino Manuel Sagun Lorda, dona Lizeth Housnia Flaminzeanu Sabar e don Alexandru Ion Sanguña Aigues; que se delegan á súa vez na concelleira primeira tenente de alcalde, dona Reyes Leis Rodríguez. Desta resolución que entrará en vigor o día de hoxe, darase conta ao Pleno da Corporación e notificarase aos interesados. Así mesmo, publicarase no Boletín Oficial da Provincia, en cumprimento do que dispón o artigo 44 do do Regulamento de Organización, Funcionamento e Réxime Xurídico das Entidades Locais (R. D. 2568/1986, do 28 de novembro).” Santiago de Compostela, 4 de xuño de 2014. O ALCALDE ASDO.: ÁNGEL BENITO CURRÁS FERNÁNDEZ